ट्रक के धीरे होते ही बाइक पीछे से घुसी, युवक की मौत
बिलपांक फंटे पर एक बाइक के आगे चल रहे ट्रक की गति धीमी हुई तो पीछे चल रही बाइक उसमें घुस गई। बाइक सवार तीन लोग घायल हो गए। गंभीर घायल बाइक चालक को अस्पताल लाते समय मौत हो गई।
प्रीतम नगर निवासी हीरालाल पिता झंवर डामर (35) बाइक से रिश्तेदार राजस्व नगर कैलाश पिता पूनाजी डामर (55) व सिमलावदा निवासी सावित्री मुनिया (25) के साथ रतलाम आ रहा था। रविवार रात 11 बजे बिलपांक फंटे के यहां आगे चल रहे ट्रक की गति जैसे ही धीमी हुई पीछे से आ रही बाइक उसमें घुस गई। इससे हीरालाल गंभीर घायल हो गया। आसपास वाले उसे जिला अस्पताल लाए। यहां डॉक्टर ने मृत घोषित कर दिया। बाइक सवार गंभीर घायल कैलाश को जिला अस्पताल से इंदौर रैफर किया। सावित्री को हल्की चोट आई। कैलाश की बेटियों की 6 मार्च को शादी है। तीनों लोग जेतपाड़ा में उनकी शादी की पत्रिका बांटकर वापस आ रहे थे।
hin_Deva hin_Deva hin_Deva